রাজ্যে আগামী ক’দিন চলবে কনকনে শীতের স্পেল, জানুন ওয়েদার আপডেট

কলকাতা: বাংলাজুড়ে হাঁড়কাপানো শীতের (Winter Weather) কামড় অব্যাহত। বহু বছর পর কলকাতায় (Kolkata Winter) সর্বনিম্ন তাপমাত্রা নেমে এসেছিল ১৩ ডিগ্রি সেলসিয়াসে। তবে সেই শীত দীর্ঘস্থায়ী হল না। কনকনে ঠান্ডার সাময়িক বিরতি। কলকাতার (Cold Weather in Kolkata) তাপমাত্রা কিছুটা কমল সেই সঙ্গে সোমবার সকাল থেকেই বইছে উত্তুরে হাওয়া। আলিপুর হাওয়া অফিস জানিয়েছে, আগামী কয়েকদিনে আরও কমবে তাপমাত্রা। দক্ষিণে পারদ নামবে আরও, উত্তরে তুষারপাতের সম্ভাবনা। রাজ্যে (Weather Update of Bengal) আগামী ক’দিন চলবে কনকনে শীতের (Cold Weather in Bengal) স্পেল।

আবহাওয়া দফতরের পূর্বাভাস বলছে, আগামী কয়েক দিন এই ঠান্ডার দাপট আরও বজায় থাকবে (Cold Weather in Bengal)। দিনের বেশি সময়ই থাকবে শীতের জমাট অনুভূতি, সঙ্গে কুয়াশাচ্ছন্ন আকাশ। উত্তরবঙ্গের কিছু এলাকায় বৃষ্টির সম্ভাবনাও রয়েছে। রাজ্যের ৯টি জেলায় সবচেয়ে বেশি থাকবে শীতের কামড়।এর মধ্যে, উত্তরবঙ্গের মালদা, উত্তর ও দক্ষিণ দিনাজপুর। দক্ষিণবঙ্গের বাঁকুড়া বীরভূম পূর্ব ও পশ্চিম বর্ধমান এবং মুর্শিদাবাদ, নদিয়া জেলাতে সবচেয়ে নীচে থাকবে তাপমাত্রা। দক্ষিণবঙ্গের (South Bengal Weather) বাঁকুড়া, বীরভূম, পূর্ব ও পশ্চিম বর্ধমান, মুর্শিদাবাদ এবং নদিয়া জেলায় দিনের তাপমাত্রা স্বাভাবিকের তুলনায় ৩ থেকে ৫ ডিগ্রি পর্যন্ত সেলসিয়াস নীচে থাকার পূর্বাভাস। এই জেলাগুলিতে শীতের প্রভাব আরও অনুভূত হবে দিনের বেশিরভাগ সময় জুড়ে। রাস্তাঘাটেও থাকবে হালকা কুয়াশার প্রভাব।

আরও পড়ুন: মঞ্চে ‘ভূত’ দেখিয়ে প্রশ্ন তুলেছিলেন অভিষেক, তিন দিনের মধ্যেই ‘ভুল স্বীকার’ নির্বাচন কমিশনের

উত্তরবঙ্গে (North Bengal Weather) মালদহ, উত্তর ও দক্ষিণ দিনাজপুরে। এসব এলাকায় দিনের সর্বোচ্চ তাপমাত্রা স্বাভাবিকের তুলনায় ৪ থেকে ৬ ডিগ্রি সেলসিয়াস কম থাকবে। ফলে সকাল-বিকেলে ঠান্ডার অনুভূতি হবে আরও তীব্র। দিনের বেলা রোদ উঠলেও শীত কাটবে না খুব একটা। উত্তরের কিছু এলাকায় বৃষ্টিপাতের সম্ভাবনা রয়েছে। দার্জিলিং, কালিম্পং ও জলপাইগুড়িতে আজই রাতের দিকে বৃষ্টি হতে পারে বলে জানিয়েছে হাওয়া অফিস। দার্জিলিংয়ের পার্বত্য উঁচু অঞ্চলে তুষারপাতেরও (Snowfall) সম্ভাবনা রয়েছে। সান্দাকফু, ঘুম, ধোত্রে, চটকপুরের মতো এলাকা বরফে ঢেকে যেতে পারে। ফলে পর্যটকদের সতর্কতা অবলম্বন করার পরামর্শ দেওয়া হচ্ছে।উত্তরবঙ্গে সোম থেকে বুধবার কুয়াশার সম্ভাবনা বেশি থাকবে দার্জিলিং, কোচবিহার এবং উত্তর দিনাজপুরে।